«Поиск решения» алгоритмімен танысу
Жұмыстың мақсаты. Microsoft Excel-де шешімді уздеу алгоритмі туралы түсінікті қалыптастыру. Функцияның осы алгоритмді қолданып минимум және максимумдерін анықтау есебін шешу. 
1. Қысқаша теориялық мағлұматтар
Қуатты есептеу құралдарынан басқа, Microsoft Excel өзінің құрамында қосымшаға «интеллектуалдық» қабілеттіліктер беретін мәліметтерді талдау құралдарынан тұрады. Бағдарлама мүмкіндіктерін кеңейтетін құралдардың бірі шешімді іздеу алгоритмі. Бұл тәсіл тиімділеу есептерінің барлығын шешуге мүмкіндік береді, сызықтық бағдарламалау есептерінен сызықтық емес және стохастикалық бағдарламалау есептеріне дейін. Шешімді іздеу алгоритмінің негізінде тиімділеудің классикалық есептері: симплекстік, градиенттер әдісі, Ньютон әдісі жатар. Бастапқы мәліметтердің сипатына байланысты зерттеуші осы тәсілдердің біреуін таңдауға мүмкіндігі бар. 
Бұл сабақта сіздер функция экстремумдарын табуға шешімдерді іздеу алгоритмінің қолданылуын қарастырамыз. 
2. Жұмыстың барысы
2.1. Мақсаттық функция

Мысал ретінде графигі кубтық парабола болып табылатын y =(a1+x)(a2+x)(a3+x) түріндегі функцияның экстремумдарын табуды қарастырамыз. Егер a1 ,  a2  және  a3  тұрақтылары ретінде нақты сандарды алсақ, мысалы, a1 = -1 , a2 = -4 , a3 = 3, онда теңдеу мына түрге келеді: y=(x-1)(x-4)(x+3).  Бұл түрдегі кубтық парабола екі экстремумы болатыны математика курсынан таныс. 
Осылайша, есепті шешу мақсаты – берілген функцияның ең үлкен (максимум нүктесі) және ең кіші (минимум нүктесі) табу. Сондықтан
 y=(x-1)(x -4)(x+3) 

өрнегін мақсаттық фунция деп атаймыз, және есепті шешу х айнымалысын табу әдісімен оның экстремумдарын табуға әкеледі. Онда төмендегідей жазуға болады: 

y=(x-1)(x-4)(x+3) ( MAX   және   y=(x-1)(x-4)(x+3) ( MIN.

Көріп отырғандай, есептің екі шешімі болады: максимум нүктесінде және минимум нүктесінде. Сондықтан сіздерге екі бос ұяшықтар дайындау қажет, оған «Поиск решения» кейіннен жауаптарды орналастырады. Оның жанына сәйкесінше мақсаттық функцияның максимумына және минимумына сәйкес келетін формулаларды енгізетін ұяшықтар орналастырыңыз. Сіздің іс-әрекеттеріңіздің үлгісі суретте көрсетілген.

x мәндеріне арналған ұяшықтар әзірше бос тұрады, онда мақсаттық функциялардың ұяшықтарында біркелкі мәндер орналасады (x=0 болғанда).

2.2. Функция графигін салу

Шешімді іздеу алгоритмін пайдалана отырып, экстремумдардың тура мәндерін іздеуді жүзеге асыратын x айнымалысының мәндерін беру қажет. Сондықтан көрнекі болу үшін, зерттелетін функцияның графигін салу қажет. x диапазонын және қадамды таңдап график салыңыздар. 
Бұл жағдайда x-ті -5-тен 5-ке дейін 0,5 қадаммен өзгертіп алу тиімді. Графиктен x ( -1,5 болғанда функция ең үлкен, ал x ( 2,5 болғанда ең кіші мән қабылдайтынын жақсы көруге болады. Осылайша ең үлкен мәнді іздеу диапазоны -2 ( x ( -1, ал ең кіші мәнді — 2 ( x ( 3 болады.
2.3. Шешімі
Экстремумды іздеу шекаралары анықталғаннан кейін, «Сервис» менюінен «Поиск решения...» пунктін таңдаңыз, «Поиск решения» терезесі пайда болады. 
Шешімді іздеудің мақсаттық функциясы ретінде тышқан меңзерімен мақсаттық функцияның «Максимум» ұяшығын көрсетңіз. Бұдан кейін «Установить целевую ячейку» енгізу өрісіне оған абсолютті сілтеме көрсетіледі, біздің жағдайымызда С30 (төмендегі суретті қараңыз). Нүктелік ауыстырып-қосқышты мақсаттық функцияның максимальды мәніне орнатамыз. 
Содан кейін мәтіндік курсорды «Изменяя ячейки» терезесіне орнатыңыз және тышқан көмегімен x мәні табылатын функцияның максимумына сәйкес келетін ұяшықты (D30) көрсетіңіз. Енді максимум іздеу шекараларын көрсету керек. Ол үшін «Ограничения» жақтауындағы «Добавить» мәтіндік батырмасын қолданыңыз. Пайда болған «Добавление ограничения» терезесін пайдаланып өзгертілетін ұяшықтағы мән (біздің жағдайда D30) іздеу аралығы шегінен шықпауы қажет. Берілген жағдайда бірінші шектеу бойынша D30 ( -1, ал екіншісі — D30 ( -2.

Барлығын дайындап алған соң (мақсаттық функцияның ұяшығы, өзгертілетін ұяшық және іздеу аралығы шекаралары көрсетіледі) «Выполнить» батырмасын басыңыз. Нәтижесінде мақсаттық функцияның макисмальды мәні және x –тің сәйкес мәні табылады. 
Тура осы сияқты функцияның минимум нүктелерін табыңыздар. Есепті шешу нәтижесінде экстремумдар нүктесіндегі функция мәндері және сәйкесінше x мәндері табылады. Алынған нәтижелердің негізінде қорытынды жасаңыздар. 

3. Бақылау сұрақтары
1)  Шешімді іздеу алгоритмін не үшін пайдалануға болады? Оның жұмысы неге әкеледі?

2)  Мақсаттық функция дегеніміз не?

3)  Өзгертілетін ұяшық дегеніміз не?

4)  Шектеу дегеніміз не?

5)  Осы жерде қарастырылған есепте функция минимумын іздеу шекараларын -5-тен 5-ке дейін деп көрсетуге бола ма? 
